Asmi tekcem Cabḥa ɣer uɣerbaz, tessarem ad taweḍ ɣer yiswiren imeqqranen deg ulmud-ines, acku tella teḥrec tettazga-d d tamezwarut tettawi-d arazen, tebɣa ad d-teffeɣ d taselmadt, iswi-agi ibanaɣ-d deg tririt-ines ɣef usteqsi n tselmadt n tefrensist imi as-tenna: “ a Cabḥa d acu i tessarameḍ ad d-teffeɣeḍ sya ɣer sdat? , terra-as-d : “ d taselmadt ”23. Cabḥa mi id-tuɣal s axxam- nsen d tamnafeqt tikelt-nni tis snat, yuɣ lḥal tella s tadist, s ccuq d lḥiran i tettraǧu mi ara d-ilal llufan-is, iwakken ad as-tefk lḥnana d leḥmala annect-aki iban-aɣ-d mi as-tenna “ A llufan aɛzizen fell-i!... ad k-ḥemleɣ ad k-ḥadreɣ, ad k-sɛuzeɣ s waṭas...”24, tebɣa lukan tesɛa tawacult am nettat am medden anect-a iban-aɣd di tenfalit-agi: “ḍmɛeɣ xarsum iyiwen wass ad yili d axxam n twacult i sseḥan ”25, Cabḥa i tettlaqab yemma-s s yismawen icemten Ččawri mi lefḍan, tuzligt...atg , daɣen arrac imecṭaḥ sawalen-as Cibuḥ m tɛalǧet. Cabḥa iɣaḍ-itt lḥal ɣef tugna-ni i as-tefka yemma-s, tettlaqab-itt s weltma-s Ṭawes “ Ṭawes mačči timital-im, tif-ikem tɛedda-kem! ”26, truḥ tesaked iman-is ɣer lemri, terra-tt alla i meṭṭi, seg wassen tettwali iman-is diri-tt tecmet am lweḥc i tga.